EL ECB-PUBLIC 
 
ΓΝΩΜΗ  ΤΗΣ ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 15ης Ιουλίου  2015 
σχετικά  με τροποποιήσεις  του νόμου  για το Ελληνικό  Στατιστικό  Σύστημα  και την  
Ελληνική  Στατιστική  Αρχή  
(CON/2015/24) 
 
Εισαγωγή  και νομική  βάση  
Στις 14 Ιουλίου  2015 η Ευρωπαϊκή  Κεντρική  Τράπεζα  (ΕΚΤ) έλαβε  αίτημα  του ελληνικού  Υπουργείου  
Οικονομικών  για τη διατύπωση  γνώμης  αναφορικά  με σχέδιο  νόμου  σχετικά  με επείγουσες  ρυθμίσεις  για 
τη διαπραγμάτευση  και σύναψη  συμφωνίας  με τον Ευρωπαϊκό  Μηχανισμό  Στήριξης , το οποίο , μεταξύ  
άλλων , τροποποιεί  τον ν. 3832/2010 ( εφεξής  ο «νόμος  ΕΛ.ΣΤΑΤ .»)1. 
Η αρμοδιότητα  της ΕΚΤ για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της Συνθήκης  για τη λειτουργία  της Ευρωπαϊκής  Ένωσης  και στο άρθρο  2 παράγραφος  1, 
τρίτη  και τέταρτη  περίπτωση  της απόφασης  98/415/ΕΚ του Συμβουλίου2, καθώς  το σχέδιο  νόμου  αφορά  
την Τράπεζα  της Ελλάδος  και τη συλλογή , επεξεργασία  και διανομή  στατιστικών  στοιχείων  σχετικά  με τον 
νομισματικό , χρηματοπιστωτικό  και τραπεζικό  τομέα  και με τα συστήματα  πληρωμών  και το ισοζύγιο  
πληρωμών . Η παρούσα  γνώμη  εκδόθηκε  από το διοικητικό  συμβούλιο , σύμφωνα  με το άρθρο  17.5 
πρώτη  πρόταση  του εσωτερικού  κανονισμού  της Ευρωπαϊκής  Κεντρικής  Τράπεζας . 
 
1.  Σκοπός  του σχεδίου  νόμου  και γενικά  σχόλια  
1.1  Το σχέδιο  νόμου  σκοπεί  στη βελτίωση  της γενικότερης  λειτουργίας  του συστήματος  παραγωγής  
επίσημων  στατιστικών  στοιχείων  στην Ελλάδα , στην περαιτέρω  διασφάλιση  της ανεξαρτησίας  της 
Ελληνικής  Στατιστικής  Αρχής  (ΕΛ.ΣΤΑΤ .) και στη διασφάλιση  συνέπειας  μεταξύ  του εθνικού  δικαίου  
και της επικαιροποιημένης  νομοθεσίας  της Ένωσης  στον τομέα  της στατιστικής . 
1.2 Η ΕΚΤ χαιρετίζει  εν γένει  τους σκοπούς  του σχεδίου  νόμου . Ωστόσο , η ίδια θεωρεί  ότι το σχέδιο  
νόμου  θα πρέπει  να αναγνωρίζει  ρητά  τον ρόλο  και την ανεξαρτησία  της Τράπεζα  της Ελλάδος  στο 
πεδίο  των επίσημων  στατιστικών  στοιχείων  και να ορίζει  με γενικό  τρόπο  τα σχετικά  δικαιώματα  και 
τις υποχρεώσεις  της. Όπως  εξηγείται  περαιτέρω  στην παρούσα  γνώμη , με αναφορά  και στη γνώμη  
της ΕΚΤ της 23ης Φεβρουαρίου  20103, η ΕΚΤ συνιστά  ένθερμα  την προσθήκη , στο κείμενο  του 
σχεδίου  νόμου , διατάξεων  που αναγνωρίζουν  τα δύο διακριτά  αλλά  συμπληρωματικά  μεταξύ  τους 
νομικά  πλαίσια  βάσει  των οποίων  αναπτύσσονται , παράγονται  και διαβιβάζονται  στατιστικά  
στοιχεία , αφενός  από την ΕΛ.ΣΤΑΤ . στο πλαίσιο  του Ελληνικού  Στατιστικού  Συστήματος  (ΕΛ.Σ.Σ.) 
                                                      
1  Ν. 3832/2010 « Ελληνικό  Στατιστικό  Σύστημα  (ΕΛ.Σ.Σ.) Σύσταση  της Ελληνικής  Στατιστικής  Αρχής  (ΕΛ.ΣΤΑΤ .) ως 
Ανεξάρτητης  Αρχής » (ΦΕΚ  Α 38/9.3.2010). 
2  Απόφαση  98/415/ΕΚ του Συμβουλίου , της 29ης Ιουνίου  1998, σχετικά  με τη διαβούλευση  της Ευρωπαϊκής  Κεντρικής  
Τράπεζας  με τις εθνικές  αρχές  για τα σχέδια  νομοθετικών  διατάξεων  (ΕΕ L 189 της 3.7.1998, σ. 42).  
3  Γνώμη  CON/2010/17. Όλες  οι γνώμες  της ΕΚΤ δημοσιεύονται  στον διαδικτυακό  της τόπο  (www.ecb.europa.eu). 
ECB-PUBLIC 
2 και, αφετέρου , από την Τράπεζα  της Ελλάδος  ως μέλος  του Ευρωπαϊκού  Συστήματος  Κεντρικών  
Τραπεζών  (ΕΣΚΤ ). 
 
2. Ειδικά  σχόλια  
2.1 Οι στατιστικές  αρχές  που διέπουν  την παραγωγή  των ευρωπαϊκών  στατιστικών  από το ΕΣΚΤ  
σύμφωνα  με τον κανονισμό  (ΕΚ) αριθ. 2533/98 του Συμβουλίου4 είναι παρόμοιες , αλλά  δεν 
ταυτίζονται , με εκείνες  που διέπουν  την παραγωγή  των ευρωπαϊκών  στατιστικών  από το ΕΣΣ βάσει  
του κανονισμού  (ΕΚ) αριθ. 223/2009 του Ευρωπαϊκού  Κοινοβουλίου  και του Συμβουλίου5. 
2.2 Για λόγους  ασφάλειας  δικαίου  η ΕΚΤ θα χαιρέτιζε  επομένως  τη ρητή αναγνώριση , στο κείμενο  του 
σχεδίου  νόμου , των δύο δεσμών  αρχών  που εφαρμόζονται  στην παραγωγή  στατιστικών  στοιχείων , 
ήτοι εκείνης  που ισχύει  ως προς  την ΕΛ.ΣΤΑΤ . και εκείνης  που ισχύει  ως προς  την Τράπεζα  της 
Ελλάδος . Για τον λόγο  αυτό το σχέδιο  νόμου  θα μπορούσε  να προβλέψει  ρητά  ότι οι μεν 
στατιστικές  αρχές  που περιλαμβάνονται  στον κανονισμό  (ΕΚ) αριθ. 223/2009 διέπουν  την 
παραγωγή  επίσημων  στατιστικών  στοιχείων  από την ΕΛ.ΣΤΑΤ ., ενώ η Τράπεζα  της Ελλάδος , ως 
μέλος  του ΕΣΚΤ , θα πρέπει  να εφαρμόζει  τις στατιστικές  αρχές  που περιλαμβάνονται  στον 
κανονισμό  (ΕΚ) αριθ. 2533/98. 
 
3. Ανεξαρτησία  της Τράπεζας  της Ελλάδος  
Η ΕΚΤ θα χαιρέτιζε  τη σαφέστερη  αναγνώριση , στο κείμενο  του σχεδίου  νόμου , της ανεξαρτησίας  της 
Τράπεζας  της Ελλάδος  ως οργανισμού  τον οποίο  αφορά  η παραγωγή  επίσημων  στατιστικών  στο πεδίο  
των αρμοδιοτήτων  του και ο οποίος  παράγει  τέτοιες  επίσημες  στατιστικές . Για τον λόγο  αυτό η ΕΚΤ 
συνιστά  την εισαγωγή  συντακτικών  αποσαφηνίσεων  στο κείμενο  του σχεδίου  νόμου , και συγκεκριμένα  
στις διατάξεις  του οι οποίες  τροποποιούν  τα άρθρα  1 και 2 του νόμου  ΕΛ.ΣΤΑΤ ., με σκοπό  την 
αποτελεσματικότερη  διασφάλιση  της ανεξαρτησίας  της Τράπεζας  της Ελλάδος . Ειδικότερα , το σχέδιο  
νόμου  θα πρέπει  να καθιστά  σαφές  ότι η συνεργασία  μεταξύ  της Τράπεζας  της Ελλάδος  και της 
ΕΛ.ΣΤΑΤ . δεν θα πρέπει  να θίγει την ανεξαρτησία  της πρώτης  και των καθηκόντων  που αυτή ασκεί  εντός  
του στατιστικού  πλαισίου  του ΕΣΚΤ6.  
 
Η παρούσα  γνώμη  θα δημοσιευθεί  στον δικτυακό  τόπο  της ΕΚΤ. 
 Φρανκφούρτη , 15 Ιουλίου  2015. 
[υπογραφή ] 
Ο Πρόεδρος  της ΕΚΤ 
Mario DRAGHI 
                                                      
4  Κανονισμός  (EΚ) αριθ. 2533/98 του Συμβουλίου , της 23ης Νοεμβρίου  1998, σχετικά  με τη συλλογή  στατιστικών  
πληροφοριών  από την Ευρωπαϊκή  Κεντρική  Τράπεζα  (EE L 318 της 27.11.1998, σ. 8). 
5  Κανονισμός  (ΕΚ) αριθ. 223/2009 του Ευρωπαϊκού  Κοινοβουλίου  και του Συμβουλίου , της 11ης Μαρτίου  2009, 
σχετικά  με τις ευρωπαϊκές  στατιστικές  και την κατάργηση  του κανονισμού  (ΕΚ, Ευρατόμ ) αριθ. 1101/2008 του 
Ευρωπαϊκού  Κοινοβουλίου  και του Συμβουλίου  σχετικά  με τη διαβίβαση  στη Στατιστική  Υπηρεσία  των Ευρωπαϊκών  
Κοινοτήτων  πληροφοριών  που καλύπτονται  από το στατιστικό  απόρρητο , του κανονισμού  (ΕΚ) αριθ. 322/97 του 
Συμβουλίου  σχετικά  με τις κοινοτικές  στατιστικές  και της απόφασης  89/382/ΕΟΚ , Ευρατόμ  του Συμβουλίου  για τη 
σύσταση  επιτροπής  του στατιστικού  προγράμματος  των Ευρωπαϊκών  Κοινοτήτων  (ΕΕ L 87 της 31.3.2009, σ. 164). 
6  Βλ. και παράγραφο  2.3 της γνώμης  CON/2010/2, παράγραφο  2 της γνώμης  CON/2010/24 και γνώμη  CON/2012/84.